
                                                             EXPUNERE DE MOTIVE
PRIVIND OPORTUNITATEA PROIECTULUI DE HOTĂRÂRE

        privind completarea anexei V la contractul de delegare a gestiunii serviciilor publice de alimentare cu apă şi canalizare către AQUATIM SA              



             Prin Programul Operațional Sectorial “Mediu” s-a derulat “ Extinderea și modernizarea sistemului de alimentare cu apă și canalizare în județul Timiș”, conform ordinului pentru aprobarea Metodologiei privind transferul investițiilor realizate din sursele de finanțare publice, în cadrul proiectelor de investiții aprobate prin Contractele de finanțare aferente POS Mediu nr. 285/01.03.2016 ( Ministerul Fondurilor Europene ) / nr. 300/01.03.2016 ( Ministerul Finanțelor Publice ).
             Prin adresa RE2018-000303/01.02.2018,a fost transmisă documentația privind investiția realizată prin Programul Operațional Sectorial "Mediu"-"Extinderea și modernizarea sistemului de alimentare cu apă și canalizare în județul Timiș", în vederea preluării de către unitatea administrativ teritorială, în evidența sa, a bunurilor realizate prin programul operațional în valoare de 84.647.307,34 lei. 
            Având în vedere finalizarea şi recepționarea lucrărilor efectuate, activele se înregistrează în evidența contabilă a Primăriei Municipiului Timişoara, prin suplimentarea Anexei la contractul de concesiune privind bunurile de retur a serviciilor publice de alimentare cu apă şi canalizare.
           Potrivit legislației în vigoare, infrastructura de apă și canalizare face parte din domeniul public al autorităților locale. Programul lucrărilor de investiții, sarcinile și responsabilitățile consiliilor locale și ale operatorilor sau operatorilor regionali ai serviciului public de alimentare cu apă și canalizare, condițiile de restituire sau repartiție a bunurilor rezultate se stabilesc prin contractul de delegare a gestiunii încheiat între consiliile locale și operatorii sau operatorii regionali ai serviciului public de alimentare cu apă și canalizare, denumite operatori în cadrul acestor contracte.
          Potrivit art. 44 alin. (4) din Legea nr. 51/2006, privind serviciile comunitare de utilități publice, republicată, cu completările ulterioare, dacă finanțarea este asigurată din alocații bugetare publice, respectiv fonduri de la bugete locale sau de la bugetul de stat, fonduri garantate de bugetele locale sau bugetul de stat, bunurile realizate în cadrul programelor de investiții aparțin domeniului public al unităților administrativ-teritoriale.
         Prin adresa RE2018-000303/01.02.2018, operatorul regional S.C. AQUATIM S.A. având în vedere finalizarea şi recepționarea investiției realizată prin Programul Operațional Sectorial Mediu – Extinderea și modernizarea sistemului de alimentare cu apă și canalizare în județul Timiș,,ne solicită demararea procedurilor necesare pentru înregistrarea investiției în evidența contabilă a Primăriei Municipiului Timişoara,drept pentru care solicităm suplimentarea Anexei la contractul de delegare privind bunurile de retur a serviciilor publice de alimentare cu apă şi canalizare.


           Având în vedere prevederile legale expuse în prezentul raport, apreciem că proiectul de hotărâre  privind completarea anexei V la contractul de delegare a gestiunii serviciilor publice de alimentare cu apă şi canalizare către AQUATIM SA , îndeplineşte condiţiile pentru a fi supus dezbaterii şi aprobării plenului consiliului local.

